Honky Tonk Newgger (ejtsd: nyugger) címmel dolgoztak fel egy klasszikust Gálvölgyi János és barátai dupla, vagy triplacsavarral. Benne Benedek Miklós, Gálvölgyi János, Havas Henrik, Hernádi Judit, Koltai Róbert, Rózsa György és mások.

A téma: Maradj Otthon! És körülbelül ennyit érdemes írni, hiszen leginkább nézni kell és hallgatni, masszív percek következnek, vágjanak bele:

Az átiratot Janicsák készítette, akinek a lányát, Vecát jobban ismerik valószínűleg a fiatalabb olvasóink. De ő volt az, aki már a 80-as években is ugyanennek a számnak a feldolgozásával robbant be a köztudatba, amikor a Z'zi Labor nevű zenekara a Veresegyházi Asszonykórussal állt össze, hogy előadja ugyanezt a dalt. Az így szólt.